Na temelju članka 6. Pravilnika o kreditiranju studenata Sveučilišta u Rijeci – pročišćeni tekst od 4. svibnja 2016. godine, Sveučilište u Rijeci raspisuje

**JAVNI NATJEČAJ**

**za dodjelu studentskih kredita za akademsku godinu 2017./2018.**

**Vrste kredita**

Sveučilište u Rijeci u akademskoj godini 2017./2018. dodjeljuje studentske kredite:

1. Kredit za pokrivanje troškova života (KREDIT A)
2. Kredit za pokrivanje troškova školarine (KREDIT B)

**Opći uvjeti za dodjelu kredita**

Pravo na studentski kredit imaju studenti koji udovoljavaju sljedećim minimalnim uvjetima:

1. državljani su Republike Hrvatske
2. studenti su stručnih, preddiplomskih, diplomskih, integriranih (preddiplomskih i diplomskih) i poslijediplomskih studija Sveučilišta u Rijeci, odnosno studija na drugim sveučilištima koji se ne provode na Sveučilištu u Rijeci
3. imaju prebivalište ili boravište na području Primorsko-goranske županije

**Kriteriji za dodjelu kredita**

Sukladno Pravilniku o kreditiranju studenata Sveučilišta u Rijeci kriteriji izračuna bodova su:

* socijalni kriterij

**Uvjeti korištenja i vraćanja studentskog kredita**

Uvjeti korištenja i vraćanja studentskog kredita utvrđeni su Pravilnikom o kreditiranju studenata Sveučilišta u Rijeci.

**Obvezatna dokumentacija**

Kandidati podnose prijavu na propisanom obrascu koji je sastavni dio Pravilnika o kreditiranju studenata Sveučilišta u Rijeci. Uz obrazac prijave potrebno je priložiti:

1. potvrdu o upisu na fakultet/odjel s naznakom smjera i studijske grupe te godine studija kandidata
2. potvrdu o prebivalištu ili boravištu kandidata na području Primorsko-goranske županije ili presliku osobne iskaznice kandidata
3. dokumente kojima se dokazuje status, odnosno stanje iz članka 20., 21., 23., 28., 29. i 31. Pravilnika o kreditiranju studenata Sveučilišta u Rijeci

**Trajanje natječaja**

Javni natječaj otvoren je neograničeno od dana objave.

**Dostava prijava**

Prijave za dodjelu studentskog kredita dostavljaju se na adresu:

Sveučilište u Rijeci

Trg braće Mažuranića 10

HR 51000 Rijeka

s naznakom: «Za studentski kredit».

Prijavu i dokumentaciju potrebno je dostaviti u dva (2) istovjetna primjerka, a obrazac prijave i elektronskim putem na [krediti@uniri.hr](mailto:krediti@uniri.hr).

Nepotpune prijave neće se razmatrati.

Dodatne informacije

Obrazac prijave za dodjelu studentskog kredita i Pravilnik o kreditiranju studenata Sveučilišta u Rijeci nalazi se na mrežnim stranicama Sveučilišta u Rijeci: [www.uniri.hr](http://www.uniri.hr/)